นักดนตรี
**เบรตต์ ชาลส์ ยัง** (อังกฤษ: Brett Charles Young) (เกิด 23 มีนาคม ค.ศ. 1981) เป็นนักร้องและนักแต่งเพลงคันทรีป็อปชาวอเมริกันจากออเรนต์เคาน์ตี รัฐแคลิฟอร์เนีย เขาเคยเป็นพิตเชอร์เบสบอลที่วิทยาลัย และใช้เวลาแต่งเพลงหลังได้รับบาดเจ็บ อีพีชุดแรกของเขาผลิตโดย แดนน์ ฮัฟฟ์ ออกจำหน่ายโดยสังกัดรีพับลิกแนชวิลล์ ในวันที่ 12 กุมภาพันธ์ 2016 ซิงเกิลเปิดตัว "สลีปวิทเอาต์ยู" ออกจำหน่ายในวันที่ 11 เมษายน

ชีวิตช่วงแรก
------------

ยังเกิดในแอนาไฮม์ ออเรนจ์เคาน์ตี เขาเคยเรียนที่แคลวารีแชเพลไฮสกูลในคอสตาเมซา รัฐแคลิฟอร์เนีย และโอลมิส เออร์วินแวลลีย์คอลเลจ และมหาวิทยาลัยเฟรสโนสเตต เขาเริ่มร้องเพลงช่วงปลายคริสต์ทศวรรษ 1990 เมื่อเขาได้มาร้องแทนนักร้องนำของวงในระหว่างการประชุมชาวคริสเตียนที่ไฮสกูล

ยังเคยเป็นพิตเชอร์ในทีมกีฬาเบสบอลประจำโรงเรียน และนำทีมจนเป็นแชมป์สหพันธ์นักกีฬาระหว่างโรงเรียนแคลิฟอร์เนีย (CIF) เขาเข้าเรียนที่โอลมิสโดยใช้ทุนนักกีฬาเบสบอลในปี ค.ศ. 1999 หลังจากปฏิเสธข้อเสนอจากทีมแทมพาเดวิลเรส์ และมินนีโซตาทวินส์ ในการแข่งขันกีฬาเบลบอลฤดูกาลเดียวในปี ค.ศ. 2000 เขาได้รับจดหมายให้เป็นตัวแทนนักกีฬ่าและได้รับชัยชนะ 2 ครั้ง เซฟได้ 2 ครั้ง เขาเป็นนักกีฬาให้เออร์วินแวลลีย์อีกหนึ่งฤดูกาลก่อนย้ายไปที่เฟรสโน อย่างไรก็ตาม อาชีพนักกีฬาของเขาจบลงหลังจากข้อศอกได้รับบาดเจ็บขณะอยู่ที่เฟรสโนเมื่อปี ค.ศ. 2003

งานดนตรี
--------

ยังเคยกล่าวว่า เขาได้รับแรงบันดาลใจจากเกวิน เดอกรอว์หลังจากเขาได้ฟังเพลงจากอัลบั้ม *แชเรียต* และตัดสินใจเข้าวงการดนตรี ยังออกอีพีไร้สังกัด ใช้ชื่อตนเองเป็นชื่ออีพี บรรจุเพลงสี่เพลง ในปี ค.ศ. 2007 ออกอีพีชื่อ*เมกบีลีฟ*ในปี ค.ศ. 2011 ตามมาด้วยอัลบั้ม*เบรตต์ ยัง* อัลบั้ม*ออนไฟร์* และ*โบรเคนดาวน์* ในปี ค.ศ. 2012-13

ยังย้ายไปอยู่แนชวิลล์ หลังจากอยู่ในลอสแอนเจลิสนานแปดปี ไม่นานนัก เขาได้เซ็นสัญญากับสังกัดบิกแมชีนเลเบลกรุป ในเดือนสิงหาคม ค.ศ. 2015

### 2016-ปัจจุบัน: *เบรตต์ ยัง อีพี* และอัลบั้มแรก

ในเดือนกุมภาพันธ์ ค.ศ. 2016 ยังออกอีพีโดยใช้ชื่อตนเอง บรรจุเพลงหกเพลง "สลีปวิทเอาต์ยู" ออกเป็นซิงเกิลแรกจากอีพีในเดือนเมษายน ค.ศ. 2016 ยังเขียนเพลงร่วมกับจัสติน เอบแบช และเคลลี อาร์เชอร์ ซิงเกิลที่สอง "อินเคสยูดิดดึนต์โนว์" ออกในวันที่ 9 มกราคม ค.ศ. 2017 ขึ้นอันดับหนึ่งบนชาร์ตคันทรีแอร์เพลย์ ซิงเกิลที่สาม "ไลก์ไอเลิฟด์ยู" ออกสู่คลื่นวิทยุคันทรีในวันที่ 17 กรกฎาคม ค.ศ. 2017

ในวันที่ 10 กุมภาพันธ์ ค.ศ. 2017 ยังออกสตูดิโออัลบั้มแรกชื่อ *เบรตต์ ยัง* อัลบั้มผลิตโดยแดนน์ ฮัฟฟ์ และจำหน่ายโดยสังกัดบิกแมชีนเลเบลกรุป อัลบั้มเปิดตัวที่อันดับสองบนชาร์ตท็อปคันทรีอัลบั้ม

อ้างอิง
-------

1. 1 2  "Brett Young". *The Baseball Cube*.
2. ↑  Mastrogiannis, Nicole (April 13, 2016). "INTERVIEW: Five Things Brett Young Does When He 'Can't Sleep Without You'". *94.7 WDSD*. คลังข้อมูลเก่าเก็บจากแหล่งเดิมเมื่อ 2016-08-06. สืบค้นเมื่อ May 5, 2016.
3. ↑  Littman, Margaret (March 1, 2016). "10 New Country Artists You Need to Know: March 2016". *Rolling Stone*. สืบค้นเมื่อ May 5, 2016.
4. 1 2  Laffer, Lauren (February 12, 2016). "Newcomer Brett Young Debuts Self-Titled EP". *Sounds Like Nashville*. สืบค้นเมื่อ May 5, 2016.
5. ↑  Dukes, Billy (March 23, 2016). "Brett Young Is Nothing But Honest on New 'Brett Young' EP". *Taste of Country*. สืบค้นเมื่อ May 5, 2016.
6. ↑  "Alumni". *Irvine Valley College*.
7. 1 2 3  Kinsler, Robert (August 13, 2008). "Orange Pop: Former pitcher Brett Young is an ace as a singer". *Orange County Register*.
8. ↑  Terry, Mike (June 4, 1999). "Calvary Chapel Has Rebels With a Cause - Baseball: Mossberg, Sterbens and Young, all headed to Mississippi, hope to lead Eagles to Division V title tonight". *The Los Angeles Times*.
9. ↑  Laffer, Lauren (April 6, 2016). "Introducing… Brett Young: Part 1". *Sounds Like Nashville*.
10. ↑  "Baseball Bulldog" (PDF). *Fresno State University*. February 10, 2003. คลังข้อมูลเก่าเก็บจากแหล่งเดิม (PDF)เมื่อ 2016-12-02. สืบค้นเมื่อ 2017-08-03.
11. 1 2  Parra, Monique (April 29, 2016). "Stagecoach Behind the Artist Brett Young". *K-FROG*. คลังข้อมูลเก่าเก็บจากแหล่งเดิมเมื่อ 2016-12-01. สืบค้นเมื่อ 2017-08-07.
12. ↑  Parton, Chris (May 12, 2016). "Who's New: Brett Young". *Nash Country Daily*.
13. ↑  "Brett Young Music". *Myspace*.
14. ↑  "Make Believe". *Spotify*.
15. ↑  "Brett Young". *Myspace*.
16. ↑  "On Fire". *Myspace*.
17. ↑  "Broken Down". *SoundCloud*.
18. ↑  Thompson, Gayle (July 3, 2016). "Country Stardom Wasn't Brett Young's First Career Choice". *The Boot*.
19. ↑  "Big Machine Label Group Signs Brett Young". *Big Machine Label Group*. August 21, 2015. คลังข้อมูลเก่าเก็บจากแหล่งเดิมเมื่อ 2016-06-03. สืบค้นเมื่อ 2017-08-07.
20. ↑  Thompson, Gayle (April 15, 2016). "Story Behind the Song: Brett Young, 'Sleep Without You'". *The Boot*. สืบค้นเมื่อ May 5, 2016.
21. ↑  Asker, Jim (May 31, 2017). "'Case' Closed: Brett Young Earns First Country Airplay No. 1". *Billboard*.

แหล่งข้อมูลอื่น
---------------

* เว็บไซต์ทางการ